Medi Ambient oferix consells a les persones amb problemes respiratoris
06 d’agost 2018

![](/media/l33ljlef/94enric-arino-c.jpg)  

  

La regidoria de Medi Ambient oferix consells a les persones amb problemes respiratoris a causa que Sagunt va registrar ahir majors nivells contaminants d'ozó troposfèric en l'aire. Durant la vesprada es va arribar a 207 micrograms/m3, sent el límit 180 micrograms/m3.

  

A Sagunt hi ha tres zones de mesurament d'ozó troposfèric, un gas amb un alt poder oxidant que es troba a nivell de terra. Ahir, al voltant de les 16.00 hores, es va arribar a un nivell de concentració de 183 micrograms/m3, que una hora més tard continuava pujant a 194 micrograms/m3 i a les 18.00 hores va registrar el valor més alt arribant als 207 micrograms/m3. 

  

El regidor de Medi Ambient, Enric Ariño, ha destacat que es tracta **“d’un advertiment per a les persones que tenen problemes d'al·lèrgia, amb asma o amb problemes respiratoris. La recomanació és que estiguen a casa el major temps possible i que, en cas de tindre qualsevol problema, que acudisquen al centre de salut”**. Ariño, a més, ha assegurat que **“pel que sembla, el motiu que ha ocasionat este sobrepas ha sigut la forta calor, la consideració geogràfica que tenim i per les emissions de tot tipus dels cotxes i les indústries”**. 

  

L'ozó, en concentracions elevades, té efectes adversos sobre la salut humana, la vegetació i els materials, ja que posseix una forta capacitat oxidant. En les persones exposades a concentracions elevades pot produir danys centrats principalment en el tracte respiratori, amb especial incidència en grups sensibles, xiquets, ancians i persones amb problemes respiratoris.

*   [](http://www.facebook.com/sharer.php?u=https://aytosagunto.es/va/actualitat/medi-ambient-oferix-consells-a-les-persones-amb-problemes-respiratoris/ "Facebook")
*   [](http://twitter.com/share?url=https://aytosagunto.es/va/actualitat/medi-ambient-oferix-consells-a-les-persones-amb-problemes-respiratoris/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/medi-ambient-oferix-consells-a-les-persones-amb-problemes-respiratoris/ "Linked In")
*   [](mailto:?body=https://aytosagunto.es/va/actualitat/medi-ambient-oferix-consells-a-les-persones-amb-problemes-respiratoris/)